open-index/open-wikipedia-markdown huggingface dataset:
747 Wing House

duimnael|747 Wing House, 'n ongewone struktuur in die Santa Monica-berge
duimnael|Vervoer van 'n vlerk
duimnael|'n Boeing Chinook CH-47 dubbelenjin-vraghelikopter het een van die vlerke na die bouperseel geneem
***747 Wing House*** is 'n unieke en ongewone woonhuis wat die vlerke van 'n uit bedryf gestelde Boeing 747-100-makrostraler as dakelemente bevat. Die huis, wat noordwes van Malibu, Kalifornië in Ventura County se gedeelte van die Santa Monica-berge geleë is, het internasionale mediasensasie veroorsaak weens sy ongewone ontwerp, sy volhoubare gebruik van hersikleerde materiale, die opspraakwekkende vervoer van die vliegtuigvlerke per vragmotor en helikopter na die bouperseel en die kreatiewe hergebruik van verlate infrastruktuur vir 'n beduidende argitektoniese werk.

Naas die vlerke is ook ander dele van die vliegtuig hergebruik as bouelemente. Dele van die vliegtuigromp is omgebou tot 'n kunsateljee, 'n gastehuis en 'n skuur, terwyl die vlieënierskajuit as meditasieruimte dien.

Die projek, wat in 2011 voltooi is nadat owerhede jare lank geskroom het om hul toestemming daaraan te verleen, is behartig deur die Amerikaanse argitek David Randall Hertz, 'n genoot van die *American Institute of Architects*, en sy ateljee *Studio of Environmental Architecture*, in samewerking met sy vennoot Lucas Goettsche.

## Geskiedenis 
### Perseel 
Die huis is op 'n 55-akker-erf 'n entjie af van Cotharin Road, noordwes van Malibu teen die westelike rand van die Santa Monica-berge in die distrik Ventura County gebou. Dit was oorspronklik die eiendom van die Hollywood-toneelontwerper Tony Duquette (1914–1999). Duquette se privaat woning is in 1993 in 'n verwoestende brand, die Green Meadow- of Malibu-brandramp, heeltemal in puin gelê, saam met 'n twintigtal strukture wat Duquette en sy vrou van hersikleerde voorwerpe en rolprent-coulisses geskep het.

## Verwysings
Jein

**Jein** (minder gebruiklik: "jain") is in die geselstaal 'n kofferwoord wat hoofsaaklik op die Duitse taalakker voorkom. Dit is 'n versmelting van die woorde *Ja* en *Nein* en het die betekenis "ja en nee". "Jein" kom selde in sinne voor waar "vielleicht" (miskien, dalk) gebruik word en vervang laasgenoemde ook nie. "Jein" word meestal dan gebruik wanneer 'n vraag nie onomwonde of selfs gelyktydig met "Ja" en "Nein" of met voorbehoud "Ja, maar..." of "Nee, maar..." beantwoord kan word nie. Op "Jein" volg die verklaring waarom die antwoord dubbelsinnig (bevestigend en ontkennend) is.

* **Voorbeeld:**
: Vraag: „Warst du schon einmal in Bremen?“ ("Was jy al in Bremen?")
: Antwoord: „**Jein**. Ich war schon einmal da, bin aber nur durchgefahren. Ich habe die Stadt eigentlich nicht gesehen.“ ("*Ja en nee*. Ek was al daar, maar het net deurgery. Ek het die stad eintlik nie gesien nie.")

## Verwysings
American Institute of Architects

150px200px
**American Institute of Architects (AIA)**

Washington, DC

----

**Stigting**

23 Februarie 1857

----

**Tipe**

Nie-regeringsorganisasie (NRO)

----

**Hoof uitvoerende beampte**

Robert A. Ivy, FAIA

----

**AIA Voorsitter**

L. Jane Frederick, FAIA

----

**Webtuiste**
*www.aia.org*

Die ***American Institute of Architects (AIA)*** is die leidende beroepsorganisasie van Amerikaanse argitekte wat in 1857 deur dertien argitekte in New York gestig is en sy hoofkwartier sedert 1898 in die historiese Octagon House in Washington, DC gehad het. Die hoofkantoor is later verskuif na die *American Center for Architecture*, 'n moderne kantoorgebou vlakby Octagon House wat in die 1960's opgerig is. 

Die AIA se ledetal van meer as 94&nbsp;000 sluit gelisensieerde argitekte (*AIA - Licensed Architects*), beroepslui in bouverwante beroepe soos bou-ingenieurs en vennote in wat in meer as 260 afdelings op deelstaat- en plaaslike vlak georganiseer is. Die eerste internasionale AIA-afdeling vir Amerikaanse argitekte en praktyke, wat in die buiteland werksaam is, is in 1993 in Londen gevestig. Later het afdelings in vastelandse Europa (1994), Hong Kong (1997), Japan (2005), die Midde-Ooste (2010) en Shanghai (2015) gevolg.

Die AIA voer 'n verskeidenheid programme deur ter bevordering van die argiteksberoep. Sy aktiwiteite sluit ook die toekenning van eerbewyse en pryse in soos die AIA se Goue Medalje en die *Architecture Firm Award*. Die AIA tree daarnaas as gasheer op van die jaarlikse *AIA National Convention and Design Exposition*, een van die grootste vergaderings van argitekte en professionele ontwerpers in die Verenigde State. Die AIA organiseer 'n jaarlikse konferensie oor argitektuur waarvan die volgende, die *A’20 Conference on Architecture 2020*, tussen 14 en 16 Mei 2020 in Los Angeles gehou sou word. Die konferensie is as gevolg van die Koronavirus-pandemie gekanselleer en sal nie herskeduleer word nie.

## *Architectural Adventures* 
Die AIA het vanaf 2016 tot 2020 sy eie reisprogram vir argitektuur-entoesiaste of ander belangstellendes na internasionale bestemmings met 'n belangrike argitektoniese en kulturele erfenis georganiseer. Deskundiges het as toergidse agtergrondinligting oor die betrokke plekke in 'n internasionale konteks verskaf. Deelnemers kon *learning units (LUs)* verwerf (waarvan 'n bepaalde aantal as *HSW credits* erken word).

In 2020 sou klein toergroepe van *Architectural Adventures*-reisigers besoeke bring aan Havana, Trinidad en Cienfuegos in Kuba, Egipte, die waterweë van Nederland, Japan, Portugal en Noord-Spanje, Berlyn, Marokko, Brasilië, Peru, die Ryn, die Donau en die Baltiese hoofstede Tallinn, Riga en Vilnius. Die toere is as gevolg van die Koronavirus-pandemie gekanselleer. Vroeg in Augustus 2020 het die AIA besluit om die Architectural Adventures-program heeltemal te staak. In plaas daarvan word die reisprogram van *National Trust Tours* aanbeveel vir AIA-lede. 'n Aantal toere, wat vir 2021 beplan word, is in samewerking met *Architectural Adventures* saamgestel.

## Verwysings 
## Eksterne skakels 
* *ARCHITECT Magazine*, amptelike tydskrif van die AIA
2016 Spaanse Grand Prix

Die **2016 Formule Een Spaanse Grand Prix** was 'n Formule Een motorwedren wat op 15 Mei 2016 by die Circuit de Barcelona-Catalunya in Montmeló, Spanje gehou is. Die wedren was die vyfde rondte van die 2016-seisoen en dit was die 46ste keer wat die Spaanse Grand Prix as 'n rondte van die Formule Een Wêreldkampionskap en die ses-en-twintigste keer by Catalunya gehou is. 

Die jong Nederlander Max Verstappen het sy eerste oorwinning van sy loopbaan in die ren behaal. Die twee Mercedesbestuurders Lewis Hamilton en Nico Rosberg het reeds vroeg uitgeval nadat hulle in die ren se eerste rondte teen mekaar gebots het. 

## Bande 
Bandverskaffer Pirelli verskaf spanne met die sagte, medium en harde samestellings van die P-Zero band - die drie hardste samestellings beskikbaar - vir die wedren, asook twee soorte reënbande.

## Kwalifisering 
## Wedrenuitslag 
## Puntestand na afloop van die Grand Prix 
### Renjaers 
### Vervaardigers
Aurora (mitologie)

In die antieke Romeinse mitologie is **Aurora** die godin van die daeraad. In die Griekse mitologie heet sy *Eos*. Aurora is die Latynse woord vir dagbreek.

duimnael|links|Aurora, soos op 'n 18de eeuse skildery uitgebeeld.
Aurora vernuwe haarself elke oggend met dagbreek en vlieg oor die horison. Sy kondig die koms van die oggend aan. Sy het 'n broer en 'n suster. Haar broer is die son, en haar suster die maan. Sy het ook 'n klomp mans en vier seuns, een vir elke hoofrigting: Noord, Oos, Suid en Wes.

Een van haar minnaars was Tithonus. Aurora het Zeus gevra om Tithonus *onsterflikheid* te gee. Sy versuim egter om vir *ewige jeug* te vra. As gevolg hiervan bly Tithonus vir ewig verouder.

Die asteroïde, 94 Aurora, is na haar vernoem.

## Verwysings 
## Eksterne skakels
Eero Saarinen

**Eero Saarinen** (20 Augustus 1910 – 1 September 1961) was 'n Fins-Amerikaanse argitek en industriële ontwerper wat as een van die mees vooraanstaande, onortodokse en omstrede meesters van 20ste eeuse boukuns beskou word.

duimnael|links|Die *Gateway Arch* in St. Louis, Missouri
In die dekades ná die Tweede Wêreldoorlog het Saarinen met sy ontwerpe van die mees indrukwekkende argitektoniese uitdrukkings van Amerikaanse identiteit geskep, waaronder die St. Louis Gateway Arch (1948–64), die General Motors Technical Center in Warren naby Detroit (1948–56) en die lugredery TWA se terminaal op New York se John F. Kennedy-lughawe (1956–62).

Toe Saarinen in 1961 in die ouderdom van 51 ontydig oorlede is, was hy een van die wêreld se vernaamste argitekte met meer as dertig bouwerke wat hy self ontwerp en 'n verdere dertig wat hy saam met sy vader, Eliel Saarinen, ontwerp het. Eliel Saarinen, 'n befaamde argitek wat bekendheid verwerf het met sy ontwerp vir die Cranbrook Academy in Bloomfield Hills, Michigan, het sy seun Eero al vroeg vertroud gemaak met kuns en argitektuur.

Tot in die vroeë 1950's was Eero in die ateljee van sy vader werksaam voordat hy sy eie praktyk gestig het. Sy opdraggewers was van die mees invloedryke instellings van sy tyd, en so het Eero Saarinen onder meer residensiële kolleges en 'n hokkieveld vir die Yale-universiteit, 'n ouditorium en kapel vir die Massachusetts Institute of Technolgy, die Amerikaanse ambassades in Londen en Oslo, en sakegeboue vir General Motors, IBM en Bell Laboratories ontwerp wat baanbrekers vir moderne voorstedelike kantoorparke sou word.

In sy ontwerpe het die grense tussen dissiplines soos argitektuur, kuns en landskapsbeplanning dikwels begin vervaag. 'n Ander kenmerk was die gebrek aan 'n enkele deurlopende en herkenbare boustyl – iets waaroor Saarinen soms gekritiseer is, maar wat eintlik voortgespruit het uit sy strewe om vir elke opdraggewer 'n optimale ontwerp te lewer.

Vir elkeen van sy bouwerke het Saarinen nuwe materiale en tegnieke getoets en op 'n vernuwende manier gebruik gemaak van graniet, geglasuurde bakstene, weerkaatsende glas, beton en gordynmuur-tegnologie wat noukeurig aangepas is by die behoeftes van die opdraggewer. Dit was juis die buigsaamheid van sy ontwerpe wat 'n kategorisering volgens boustyle bemoeilik het.

## Eerbewyse 
In 1952 is Saarinen as 'n genoot van die American Institute of Architects (AIA) verkies. Tien jaar later is hy vir sy werk met die AIA se Goue Medalje bekroon.

## Verwysings 
## Eksterne skakels
Mbongolwane

**Mbongolwane** is 'n dorpie in Uthungulu-distriksmunisipaliteit in die KwaZulu-Natalprovinsie van Suid-Afrika.

## Sien ook 
* Lys van dorpe in Suid-Afrika

## Verwysings
495 v.C.

## Gebeure 
*In Elefantine in die suide van Egipte word 'n Joodse garnisoen geleër en daar word naas die tempel van Khnoem 'n tempel vir JHWH gebou.

## Verwysings
144 v.C.

## Gebeure 
### China 
*Keiser Han Jingdi skaf die primogenituur af. Al die seuns van 'n edelman wat dood is, kan erf. Die gevolg is dat die gebiede wat hulle beheers kleiner word.

## Sterftes 
*Aristarchus van Samothrake (*216 v.C.) - filoloog 

## Verwysings
140 v.C.

## Gebeure 
### Hispania 
*Die Lusitaniese leier Viriatus dwing die Romeinse proconsul Fabius Maximus Servilianus tot kapitulasie.

### China 
* Keiser Han Wudi volg Jingdi op.

## Verwysings
Bering Time

***Bering Time*** is 'n Deense handelsmerk wat in horlosies en juweliersware spesialiseer. Die onderneming is in September 2010 gestig en het sy hoofkwartier in Åbenrå. Sy produkte word in alle wêrelddele bemark, terwyl Kenia en Suid-Afrika die fokusmarkte op die vasteland van Afrika is.

## Geskiedenis 
'n Valskermsprong oor die Arktiese yslandskap van die Noordpool was vir die Deense sakeman en avonturier René Kærskov die inspirasie vir 'n reeks horlosies met puristiese ontwerp wat die oneindige yswêreld van die noorde en sy koel skoonheid sou weerspieël. Saam met sy sakevennote Michael Witt Johansen en Lars Gram-Skjønnemann het hy in 2009 'n handelsmerk en onderneming gestig wat hy *Bering Time* genoem het, ter ere van die Deense seevaarder Vitus Bering wat in 1728 'n verkenningsvaart deur die Arktiese Oseaan onderneem en deur die seestraat gevaar het wat later sy naam sou dra (Beringstraat) - net soos een van oorspronklik vier tydsones in Alaska, *Bering Time*.

In sy eerste vyf bestaansjare het die onderneming 1,5 miljoen horlosies en 'n halfmiljoen sierade verkoop. Duitsland is die belangrikste buitelandse mark. Hier is in 2014 'n *Bering*-vlagskipwinkel in Hamburg geopen. 'n Amerikaanse konsepwinkel het sy deure in 2015 in die Deense nedersetting Solvang in Kalifornië geopen.

## Produklyne 
Vir sy horlosies maak *Bering Time* gebruik van materiale van hoë gehalte soos keramiek, safierglas en titanium en moderne tegnologieë soos sonselle, radiosein- en outomatiese horlosies. *Bering Time* se juweliersware word onder meer van diamante en ander edelstene vervaardig.

## Internasionale toekennings 
* *Best New Brand 2012* (Kanada)
* *Watch Brand of the Year 2013* (Verenigde Koninkryk)

## Verwysings
110 v.C.

## Gebeure 
*Die Han keiser Wudi bestyg die Tai-berg om daar die *Feng* en *Shan*-rituele uit te voer.  Dit bevestig hom as die enigste keiser en heerser.
*Hyrkanus van Judea beleër Samaria, wat deur Masedoniërs bevolk word.

## Geboortes 
* Onbekend - Titus Pomponius Atticus, Romeinse skrywer († 32 v.C.)

## Verwysings
Cornelius Jansen van Rensburg

alt=Cornelius Jansen van Rensburg besig om AfriForum se takke toe te spreek tydens die 2015 Nasionale Takkongres te Klein Kariba.|duimnael|300px|Cornelius Jansen van Rensburg besig om AfriForum se takke toe te spreek tydens die 2015 Nasionale Takkongres te Klein Kariba.

**Cornelius Jansen van Rensburg**, gebore op 26 September 1982.

## Onderrig 
Cornelius het in Witrivier, Mpumalanga, grootgeword. Hy matrikuleer in 2000 aan die Hoërskool Rob Ferreira, waarna hy aan die Universiteit van Pretoria B.Com Beleggingsbestuur gaan studeer en in 2003 graadvang. Verder verwerf Cornelius ook 'n M.Com in Finansiële Bestuur in 2009. In 2014 verwerf Cornelius 'n MBA kwalifikasie by die Gordon Institute of Business Science.

## Politieke betrokkenheid 
Tydens sy studies raak Cornelius aktief betrokke by die kampus se studentepolitiek, gevolglik word hy in 2004 verkies as TUKS-studenteraadvoorsitter. Hier tydens het Cornelius verskeie veldtogte gelei vir behoud van Afrikaans en ontwikkeling van ander Afrika tale as onderrig medium aan die UP en ander histories Afrikaanse Universiteite.

In 2006, op die ouderdom van 23, word hy verkies as stadsraadslid in Pretoria vir die Vryheidsfront Plus. Hy was ook vir ’n geruime tyd jeugleier van die party maar het in 2009 weens ideologiese verskille bedank en is opgevolg deur Jan van Niekerk.

## Loopbaan 
Na afloop van sy voltydse studies is Cornelius werksaam in die finansiële bedryf tot en met 2010.

Hy het tussen 2010 en 2017 vir AfriForum gewerk, eers as hoof van die Gemeenskapsake-afdeling en daarna as adjunk uitvoerende hoof. In 2013 was Cornelius bykomend aangestel as uitvoerende hoof van Sakeliga (voorheen AfriSake). Onder hierdie vaandel het op inisiatiewe vir die behoud van eiendomsreg en die vryemarkstelsel in Suid-Afrika gefokus.

## Ander 
Cornelius dien as raadslid op verskeie direksies en trusts, en is medestigter van Midway Care Centre, 'n Alzheimer- en Dementia-versorgingsentrum.

## Verwysings
Venice, Los Angeles

**Venice** is 'n woonbuurt en seeoord in die Westside van Los Angeles, sowat drie myl suidoos van Santa Monica.

Venice is in 1905 deur die tabak-miljoenêr Abbot Kinney (1850–1920) as 'n seeoord en 'n Amerikaanse weergawe van die Italiaanse Venesië aan die Stille Oseaankus van Suid-Kalifornië gestig - en as 'n kunstenaarskolonie waar 'n kulturele herlewing, 'n Amerikaanse Renaissance, bewerkstellig sou word. Venice het tot 1926, toe dit met Los Angeles saamgesmelt het, as 'n selfstandige munisipaliteit bestaan. Oorspronklik is die nedersetting amptelik *Venice of America* genoem. 
duimnael|links|St. Mark's Hotel, omstreeks 1905
duimnael|links|'n *Gondoliere* in Venice of America in 1909. In 1907 is een outentieke gondel, wat deur Pietro Cipolato in sy Venesiaanse bootwerf gebou is, uit Italië ontvang
duimnael|links|Een van Venice se rustige kanaalbuurte
[duimnael|links|[Popargitektuur in Venice: *Chiat/Day Building* (ook *Binoculars Building* genoem) is 'n kantoorgebou wat deur die befaamde argitek Frank Gehry ontwerp is. Die verkyker het as «beeldhouwerk binne 'n beeldhouwerk» in samewerking met die popkuns-beeldhouer Claes Oldenburg ontstaan]]
Baie van die jong nedersetting se infrastruktuur en boukuns is deur die Italiaanse Venesië geïnspireer - so was daar 'n *Grand Canal Boathouse* waar Venice se gondels kon aandoen (hulle is in St. Loius, Missouri gebou) asook 'n ''St. Mark's Hotel* - waar een van die eerste hysbakke in die Amerikaanse Weste geïnstalleer is en wat in 1958 as een van die tonele vir die rolprent *A Touch of Evil'' gedien het waarin Orson Welles die hoofrol vertolk het.

Ná die ontdekking van olie in die gebied in 1929 is te midde van woonbuurte met die ontginning daarvan begin. In die laat 1950's het Venice tot die beatnik-hoofstad van Suid-Kalifornië ontwikkel, en later, gedurende die 1960's, tot 'n trekpleister vir aanhangers van die hippie-leefstyl. Vanaf die 1980's is inwoners van kanaalbuurte, onder wie digters, skrywers, kunstenaars en ander mense wat op lae huurgelde en eiendomspryse aangewese was, toenemend deur gentrifikasie bedreig en verdring.

Vandag staan Venice bekend vir sy kanale, sandstrande en die sirkusagtige voetgangerpromenade Ocean Front Walk met 'n lengte van 2,5 myl wat 'n gewilde uithangplek vir straatkunstenaars en smouse geword het.

## Verwysings 
## Eksterne skakels 
* *Discover Los Angeles: Things to do in Venice, California*
* ''The Guardian, 8 September 2016: The phantom Venice: hunting for Frank Gehry in LA's strangest neighbourhood''
Rekenaarlinguistiek

**Rekenaarlinguistiek** is 'n interdissiplinêre veld gemoeid met die statistiese of reëlgebaseerde modellering van natuurlike taal vanuit 'n rekenaarmatige perspektief. Dit behels ook die studie van geskikte rekenaarmatige benaderings tot taalkundige vrae.

Rekenaarlinguistiek is tradisioneel beoefen deur rekenaarwetenskaplikes wat gespesialiseer het in die toepassing van rekenaars in die verwerking van 'n natuurlike taal. Deesdae werk rekenaarlinguiste in interdissiplinêre groepe, wat gewone taalkundiges, kenners van die doeltaal en rekenaarwetenskaplikes insluit. Oor die algemeen maak die rekenaarlinguistiek staat op, onder andere, die betrokkenheid van taalkundiges, rekenaarwetenskaplikes, kenners van kunsmatige intelligensie, wiskundiges, logici, filosowe, kognitiewe wetenskaplikes, kognitiewe sielkundiges, psigolinguiste, antropoloë en neurowetenskaplikes.

Die rekenaarlinguistiek het teoretiese en toegepaste komponente. Die teoretiese rekenaarlinguistiek spreek kwessies in die teoretiese linguistiek en kognitiewe wetenskap aan en die toegepaste rekenaarlinguistiek fokus op die praktiese uitkomste van die modellering van menslike taalgebruik.

## Verwysings
125 v.C.

## Gebeure 
*Nov/Des - Timotheos (Ti'mutus) van Characene, Hypsaosines se seun, stuur silver en goud na die Arsasiede-hof.

## Verwysings
108 v.C.

## Gebeure 
*Hyrkanus van Judea verower Samaria ná twee jaar beleëring.
*Mithridates VI Eupator van Pontus verower saam met Nikomedes III van Bithynia Paphlagonia en verdeel it. Rome beveel vir hulle die land *in pristinum statum* terug te gee, alhoewel Mithridates beweer dat hy dit van koning Pylaemenes geërf het. 

## Verwysings
149 v.C.

## Gebeure 
*Nikomedes II Epiphanes vermoor sy pa Prusias II en word koning van Bithynia.
* Mithridates V Euergetes van Pontus stuur skepe en hulptroepe om Rome te help in die Derde Puniese Oorlog.

## Sterftes 
*Prusias II van Bithynia

## Verwysings
130 v.C.

## Gebeure 
* 26 Julie? - Die Seleukiede-koning Antiochus VII Sidetes verower Babilonië op die Arsasiede van Frahad II.
## Sterftes 
*Koning Menander van Baktrië (geraamde datum)
## Verwysings
Umthunzi Wentaba

***Umthunzi Wentaba*** (Xhosa: Die skadu *umthunzi* van die berg *intaba*) was 'n televisieprogram van die SAUK in 2007.

duimnael|links|Abakwetha (jong Xhosamans)
Dit was 'n televisiereeks waarvan net twee aflewerings uitgesaai is, omrede dit luide protes onder die tradisionele leiers ontlok het. Die onderwerp van die reeks was die inisiasieritueel wat jong Xhosamans, die *abakwetha*, ondergaan. Dit belig die lewe van 'n *umkwetha* wat Ndoda heet en wat angs het om na die berge te gaan. Elke jaar is daar jong abakwetha wat beseer word tydens die besnydenisritueel. Ndoda kom in opstand teen die tradisies van sy volk. Een van die besware wat teen die program gemaak is, is dat vroue nie behoort te weet wat aangaan in hierdie rituele nie.

## Verwysings 
## Eksterne skakel 
* YouTube
160 v.C.

## Gebeure 
*Die slag van Elasa – Judas Makkabeüs sneuwel.
*Jonathan volg sy broer Judah op as leier van die Joodse opstand teen die Seleukiede.

## Verwysings
Driemanskap-monument

duimnael|Die Driemanskap-monument voor Heidelberg se stadsaal.
duimnael|Heidelberg se stadsaal.

Die **Driemanskap-monument** roep in herinnering die Britse anneksasie van die Zuid-Afrikaansche Republiek en sy stryd om die onafhanklikheid terug te wen.

## Doel 
Die beeld is opgerig ter ere van Paul Kruger,  Marthinus Wessel Pretorius en Piet Joubert wat in Desember 1880 te Paardekraal aangewys is as leiers in die Eerste Vryheidsoorlog en ter herinnering aan die periode wat Heidelberg die hoofstad van die ZAR was.

## Ligging 
Die monument staan in Heidelberg voor die stadsaal in H.F. Verwoerdstraat, tussen Ueckermann-  en Voortrekkerstraat en regoor die hoë kerktoring in die middedorp.

## Geskiedenis 
Op 13 Desember 1880 is 'n groot volksvergadering te Paardekraal gehou waartydens besluit is om te veg vir die herstel van die ZAR. Omdat die president reeds die land verlaat het, is drie leiers verkies, naamlik Kruger, Pretorius en Joubert.  Hierdie Driemanskap en 'n kommando het op 16 Desember Heidelberg binnnegery en die Vierkleur voor die landdroshof gehys. Hierdie optrede was die begin van die  Eerste Vryheidsoorlog.

## Beplanning 
As 'n uiting van Afrikanernasionalisme het die Heidelbergse Afrikaanse Kultuurvereniging in 1952 besluit om 'n gedenkteken  op te rig en is met 'n landswye fondsinsameling begin. Hennie Potgieter is as beeldhouer aangestel en die monument is op Saterdag 9 Oktober 1954 deur minister F.C. Erasmus onthul.

## Fisiese monument 
Die driehoekige voetstuk het gebeitelde trappies en is 1½m hoog. Op die voetstuk staan 'n driehoekige naald van 3&nbsp;m.  Aan elke sy van die voetstuk is 'n paneel aangebring wat elkeen 'n geskiedkundige oomblik herdenk. Die vlaghysing van 1880 in Heidelberg, die Simboliese Ossewatrek van 1938 en die Rapportryers van 1949 word uitgebeeld. En op die hoeke  van die voetstuk rus die borsbeelde in brons van Kruger, Potgieter en Joubert. Aan elk van die sykante van die naald is 'n fakkel.

## Simboliek 
Die basis van rooi graniet  (dit is harde rots) dui op die stewige  grondslag van die Afrikaner as kultuurvolk. Op hierdie basis rus die borsbeelde van die Driemanskap en dus hul volgelinge. Die gepoleerde (dit is fyn afgewerkte)  rooi granietklip met sy fakkels dui op die lig wat die Westerse beskawing gebring het.

## Bibliografie 
* Grobler, Jackie: Monumentale Erfenis. 'n Gids tot 50 Afrikaner-gedenktekens. Pretoria: Kontak-Uitgewers, 2012. 
* van Tonder, J.J. (red.): Veertien Gedenktekens van Suid-Afrika. Kaapstad: Nasionale Boekhandel, 1961.
* www.afrikanergeskiedenis.co.za
142 v.C.

## Gebeure 
*Ná die moord op Jonathan volg sy broer Simon hom op as koning van Judea.

## Sterftes 
* Jonathan van Judea
## Verwysings
134 v.C.

## Gebeure 
*Die Joodse koning Simon en twee van sy seuns word in die fort van Dok deur sy skoonseun vermoor. Simon se seun Johannes Hycanus I volg hom op as koning van Judea.

## Sterftes 
* Simon van Judea

## Verwysings
129 v.C.

## Gebeure 
*5 November? - Die Arsasiede onder Frahad II verower Babilonië teurg op die Seleukiede van Antiochus VII Sidetes, wat gedood word.
*Die Skitiërs kom te laat op die slagveld om Fraates nog te help. Hy weier om hulle te betaal vir hulle hulp.
*Demetrius II Nicator volg Antiochus VII op en word die tweede keer koning van die Seleukiede.
*Groter Frigië word aan Pontus afgestaan uit dankbaarheid dat hulle die Romaine in die oorloog teen Aristonicus gehelp het.

## Sterftes 
*Seleukiede vors Antiochus VII Sidetes
## Verwysings
Naaf

duimnael|260px|Onderdele van die naaf van 'n fietswiel met drie ratte en terugtraprem.

'n **Naaf** of **spil** is die middelpunt van 'n wiel waardeur die as gaan en waarin die speke vassit.
145 v.C.

## Gebeure 
*Ptolemeüs VI Philometer sterf aan sy verwondings in 'n slag naby Antiochië waar hy probeer het die Egiptiese mag oor Sirië te herstel.
*Ptolemeüs VIII Physcon volg Ptolemeüs VII op.
*Alexander Balas wat in 152 v.C. die Seleukidiese troon oorgeneem het, word verslaan deur Demetrius II. Hy vlug maar word deur 'n Arabiese sjeik vermoor. 

## Sterftes 
*Ptolemeüs VI Philometer (*ca 186)
*Ptolemeüs VII Neos Philopator (*ca. 162)

## Verwysings
Song Joong-ki

**Song Joong-ki** (Koreaans: 송중기; * 19 September 1985 in Daejeon, Suid-Korea) is 'n Suid-Koreaanse akteur.

## Selektiewe filmografie 
* 2008: My Precious Man
* 2008: Love Racing
* 2009: Triple
* 2009: Will It Snow For Christmas?
* 2009: My Fair Lady
* 2010: Sungkyunkwan Scandal
* 2010: OB/GYN Doctors
* 2011: Deep Rooted Tree
* 2012: Nice Guy
* 2016: Descendants of the Sun

## Eksterne skakels
Jo Jung-suk

**Jo Jung-suk** (Koreaans: 송중기; * 26 Desember 1980 in Seoul, Suid-Korea) is 'n Suid-Koreaanse akteur.

## Selektiewe filmografie 
* 2011: What's Up?
* 2012: The King 2 Hearts
* 2013: You're the Best, Lee Soon-shin
* 2015: Oh My Ghostess

## Eksterne skakels
103 v.C.

## Gebeure 
*Alexander Jannaeus volg in Judea sy broer Aristobulus op wat ná minder as 'n jaar op die troon skielik sterf.

## Sterftes 
*Judah Aristobulus van Judea

## Verwysings
Afsonder

**Afsonder** is wanneer iets beskerm word deur enige kontak te vermy.

Voorbeelde is:
* Elektriese toerusting word elektries afgesonder deur die elektrisiteitsbron af te sny (bv om 'n grassnyer se prop uit te trek).
* Prosestoerusting word afgesonder deur die pyplyn se flens te "breek" om enige kans dat produk by die toerusting kan kom heeltemal  te elimineer.

In die tegniese veld noem 'n mens dit "positiewe afsondering". Toerusting kan nie positief afgesonder word deur slegs 'n skakelaar of klep nie. Die stroombaan/proses moet fisies meer definitief gebreek word.

Kyk ook Isolasie.
Isolasie

**Isolasie** kan na die volgende verwys:

## Termiese 
* Termiese isolasie, soos pype met 'n warm of koue produk word geïsoleer sodat die warm produk nie afkoel nie of mense brand nie of dat die koue produk nie warm word nie
** Gebou isolasie, termiese isolasie wat by geboue gevoeg word vir gemak en energiedoeltreffendheid

## Elektriese 
* Elektriese isolasie, soos wanneer drade geïsoleer word sodat dit nie aan ander drade raak en 'n kortsluiting veroorsaak nie
* Miëlienasie, elektriese isolasie van senuweeselle

## Sosiale 
* Sosiale isolasie, die byna of algehele gebrek aan sosiale kontak deur 'n individu
* Isolasie (verpleging), verskeie maatreëls getref om te voorkom dat aansteeklike siektes versprei word

## Ander 
* Klankdigting, ook bekend as akoestiese isolasie, enige manier om die intensiteit van klank te verminder

## Verskil tussen isoleer en afsonder 
Om die verskil te verduidelik tussen isolasie en afsondering, kom ons kyk na elektriese toerusting:
* Soos gesê word elektriese drade geïsoleer om te voorkom dat dit nie aanmekaar raak nie.
* Wanneer 'n elektriese aparaat afgesonder word, word daar voorkom dat enige elektriese krag na die toerusting gaan om dit veilig te maak.

'n Mens kan dit ook sien dat wanneer iets geïsoleer word, word dit geskei deur 'n beskermingsmateriaal en wanneer iets afgesonder word, word dit geskei deur lug.
126 v.C.

## Gebeure 
*Die oorlog tussen die Arsasiede en die Characeniërs duur voort en lei tot verwoesting van die land van Babilonië.

## Verwysings
152 v.C.

## Gebeure 
*Jonathan verower Ashdod, Joppa en Gaza en dele van Samaria en Galilea.
*Alexander Balas land in Ptolemais-Ake op die Fenisiese kus. Hy beweer dat hy 'n seun van Antiochus IV Epiphanes van Seleukië is en word gesteun deur die Romeine, Attalus II van Pergamon en Ariarathes IV van Kappadokië en Ptolemeus IV van Egipte. 

## Verwysings
127 v.C.

## Gebeure 
* Fraates II van Partië word deur die Skitiërs verslaan en gedood. Sy oom Ardawan volg hom op.
* 31 Mei? - Hyspaosines van Characene verower Babilon op die Arsasiede.
*4 November – Die Arsasiede-generaal Timarchos (Timarkusu) wat uit Babilon ontsnap het, keer terug met troepe uit Medië en verower die stad op die Characeniërs.

## Verwysings
Sarah Richards

duimnael|Sarah Richards met waks model vir haar bronsbeeld van 'n skoolseun.
**Sarah Richards** (gebore 28 September 1968) is 'n Suid-Afrikaanse beeldhouer wat veral in brons werk.

Sy is in Durban gebore en het van 1985 tot 1990 skone kunste bestudeer aan die technikon in Durban. Daarna het sy vir vier jaar oorsee gereis om ondervinding op te doen en insig te verkry. In 2008 verwerf sy haar meestersgraad (cum laude) in die skone kunste aan die Durbanse Universiteit van Tegnologie. Tans woon en werk sy in die middellande van KwaZulu-Natal.
links|duimnael|Buurtwag
Sy skep bronsbeelde vir die afgelope 20 jaar. Haar beelde toon ’n besondere nadruk op detail om beweging en animasie te weerspieël. Tydens die vroeë stadiums van modellering gebruik sy waks en klei om vloeibaarheid en detail te toon. Dan gebruik sy Rhinoliet vir tekstuur en struktuur. Sy is veral lief vir diere en voëls. Haar solo-uitstallings sluit in twee by ArtSPACE in Durban. Sy het ook deelgeneem aan uitstallings by St. Lorient Fashion & Art Galery en Cherie de Villiers Galery in Johannesburg en Foundryman’s Choice in die Paarl. Haar kommissies sluit in een van koning Nyabêla vir die Nasionale Erfenisprojek en visarende vir die Nedbank Golftoernooi by Sun City.

## Verwysings
Suid-Kalifornië

duimnael|links|'n Nagtelike lugfoto van Los Angeles
250px|duimnael|Collage van Suid-Kalifornië
250px|duimnael|Kaart van Suid-Kalifornië

**Suid-Kalifornië** (Engels: *Southern California*, dikwels afgekort tot *SoCal*) is 'n geografiese en kulturele streek wat in die algemeen die Amerikaanse deelstaat Kalifornië se agt of tien mees suidelike distrikte (*counties*) behels, afhangende van die definisie.

Volgens demografiese besonderhede en ekonomiese bande word na die streek ook dikwels verwys as die "agt distrikte" (*eight counties*): Imperial, Los Angeles, Orange, Riverside, San Bernardino, San Diego, Santa Barbara en Ventura. Die meer uitgebreide definisie met tien distrikte sluit daarnaas ook Kern en San Luis Obispo in en is gegrond op historiese politieke indelings.

Die definisies met agt of tien distrikte is nie van toepassing op die groter Suid-Kaliforniese Megastreek (*Southern California Megaregion*) nie, een van elf megastreke in die Verenigde State wat tot buite die deelstaat Kalifornië strek – ooswaarts tot Las Vegas in Nevada en suidwaarts anderkant die grens met Meksiko tot Tijuana. Andersins word die streek in die ooste deur die Colorado-woestyn en -rivier naby die grens met die deelstaat Arizona en die Mojave-woestyn naby die grens met Nevada asook die Amerikaans-Meksikaanse grens in die suide begrens.

Suid-Kalifornië is een van die vernaamste ekonomiese spilpunte in Kalifornië en die VSA. Dit sluit 'n dig beboude gebied langs die kusgebied van die Stille Oseaan in wat vanaf Ventura na Groter Los Angeles en die Inland Empire en verder suidwaarts tot Groter San Diego strek. Met meer as 22 miljoen inwoners huisves die streek byna twee derdes van Kalifornië se totale bevolking. Sewe metropolitaanse gebiede is in Suid-Kalifornië geleë: Die metropolitaanse gebied van Los Angeles met twee distrikte, Los Angeles County en Orange County; die Inland Empire met die distrikte Riverside en San Bernardino; die metropolitaanse gebied van San Diego; die metropolitaanse gebied van Oxnard–Thousand Oaks–Ventura; die Santa Barbara-metrogebied; die metropolitaanse gebied van San Luis Obispo; en die El Centro-gebied.

Die vyf distrikte van Los Angeles, Orange, Riverside, San Bernardino en Ventura word vir sensusdoeleindes as een metropolitaanse gebied getel, die Groter Los Angeles-gebied (*Greater Los Angeles Area*) met 'n bevolking van 17,5 miljoen.

Met sommige van die Verenigde State se grootste seehawens is die ekonomie van Suid-Kalifornië nou verbind met logistiek en goederevervoer. Die uitbou van die plaaslike infrastruktuur is daarop gerig om die streek se leidende rol as poort tot die Verenigde State en die Stille Oseaan-gebied te bevestig.

## Verwysings 
## Eksterne skakels 
;Geologie
* *Southern California Geology*
351 v.C.

## Gebeure 
*Die Perse vestig garnisoene in Sidon omrede hulle opnuut 'n verowering van Egipte beplan. Dit belas die stad se ekonomie swaar.

## Verwysings
360 v.C.

## Gebeure 
*Farao Tachos probeer 'n inval te pleeg in Fenisië maar dit misluk wanneer in Egipte self 'n opstand uitbreek. Tachos vlug na die hof van Abdestart I (Straton) van Sidon.

## Verwysings
373 v.C.

## Gebeure 
*Gesteun deur 'n vloot van Siprus, Fenisië en Silisië val Persië Egipte aan om dit te herower.

## Verwysings
381 v.C.

## Gebeure 
*Seeslag van Kition -- Die vloot van Siprus, Egipte en Tirus word deur die Perse verslaan. Evagoras van Salamis verloor al sy verowerings en word skatpligtig aan Persië.

## Verwysings
389 v.C.

## Gebeure 
*Evagoras van Salamis sluit 'n bondgenootskap met Athene en Egipte teen die Perse.

## Verwysings
397 v.C.

## Gebeure 
*Dionysius I van Syracusae beleër en verwoes die Fenisiese handelstad Motya op 'n eilandjie in noordwes-Sisilië. 

## Verwysings
411 v.C.

## Gebeure 
*Die Griek Evagoras jaag die Fenisiër Abdemon van die troon van Salamis en begin sy mag oor die eiland uit te brei.
*In Athene vind 'n oligargiese omwenteling plaas.

## Verwysings
449 v.C.

## Gebeure 
*Artaxerxes van Persië sluit die Vrede van Kallias met die Grieke. Siprus bly onder Persiese gesag.

## Verwysings
Grenslynpersoonlikheidsteuring

**Grenslynpersoonlikheidsteuring** (GPS; Engels: *borderline personality disorder*), voorheen ook **grensgraadpersoonlikheidsversteuring** genoem, word gekenmerk deur ongewone variasies en dieptes in gemoed. Hierdie gemoedskommelinge kan ernstige negatiewe gevolge in denke en interpersoonlike verhoudings veroorsaak. Die hoofkenmerke van GPS is gevoelens van verwerping, impulsiewe gedrag en onstabiliteit in emosies, interpersoonlike verhoudings en selfbeeld. Dit kom meer algemeen onder vroue voor, en behandeling deur middel van medikasie en psigoterapie kan soms verbetering fasiliteer.

Mense wat onder GPS gebuk gaan, is gereeld besig om hulself en ander te idealiseer óf in hul gedagtes af te kraak. Dit veroorsaak dan 'n wisseling tussen 'n baie hoë agting vir self en ander, tot intense teleurstelling en minagting van self en ander. Selfbeserings en selfdoodpogings kom ook algemeen voor.

### Wanneer ly iemand aan GPS? 
Die volgende simptome is 'n aanduiding dat iemand aan grenslynpersoonlikeheidsteuring ly, gegrond op die *Diagnostical and Statistical Manual of Mental Disorders* (DSM), wat wêreldwyd aanvaar word as die gesaghebbendste bron. 

GPS word gekenmerk deur 'n volgehoue patroon van onstabiliteit in interpersoonlike verhoudings, selfbeeld en gemoed, asook impulsiwiteit. Dit begin by vroeë volwassenheid, en kom in verskeie situasies voor, soos aangedui deur vyf of meer van die volgende:
* Paniekerige pogings om werklike of verbeelde verwerping te vermy
* 'n Patroon van onstabiele en intense verhoudings wat gekenmerk word deur 'n wisseling tussen ekstreme “aanbidding” en “walging”
* 'n Duidelike en volgehoue patroon van onstabiele selfbeeld of gevoel oor self
* Impulsiwiteit in minstens twee situasies wat nadelige gevolge kan inhou (bv. oorbesteding, middelmisbruik, roekelose bestuur, seks, ooreet)
* Konstante gedagtes oor selfdood, of aanduidings daarvan, of selfbeseringsgedrag
* Episodes van emosionele onstabiliteit as gevolg van wisselende gemoed duur gewoonlik 'n paar uur en selde meer as 'n paar dae
* Chroniese gevoelens van “leegheid”
* Ontoepaslike, intense woede of woedebuie, wat moeilik is om te beheer
* Angsverwante paranoïese gedagtes rakende self, of simptome van verlies aan kontak met die werklikheid.

## Verwysings 
* Artikel met toestemming van Louis Awerbuck, kliniese sielkundige.
Los Angeles-akwaduk

duimnael|Die kaskades van die Tweede Los Angeles-akwaduk naby Sylmar vorm die eindpunt van die waterleidingstelsel
duimnael|Plaaslike waterbronne is ver van voldoende om in die metropool Los Angeles se onversadigbare dors na water te voorsien. 'n Hele reeks waterleidingstelsels voer die kosbare water uit ander landsdele na die halfdroë Suid-Kaliforniese kusgebied
Die **Los Angeles-akwaduk** (Engels: *Los Angeles Aqueduct*) is 'n waterleidingstelsel wat deur die stad Los Angeles se Departement van Waterwese en Kragvoorsiening gebou is en bedryf word. Dit behels twee waterleidings, die Los Angeles- of Owensvallei-akwaduk en die Tweede Los Angeles-akwaduk. Die Owensvallei-akwaduk is deur die stedelike Departement van Waterwese (destyds *The Bureau of Los Angeles Aqueduct* genoem) onder toesig van William Mulholland, die departement se hoofingenieur, ontwerp en gebou.

Die waterleidingstelsel voorsien die metropool Los Angeles van water wat uit die Owensrivier in die oostelike Sierra Nevada-berge na die digbevolkte kusgebied gevoer word. Die bouwerk is deur die *American Society of Civil Engineers* in 1971 tot die lys van historiese bakens van siviele ingenieurswese (*List of Historic Civil Engineering Landmarks*) gevoeg.

Die watervoorsieningsprojek was van die begin af omstrede aangesien die omleiding van water uit die Owensrivier in die distrik Mono na Los Angeles landbouaktiwiteite in die Owensvallei 'n nekslag sou toedien. Die voortgesette bedryf van die watervoorsieningstelsel is aan openbare debatvoering oor die akwadukte se impak op die omgewing van die Monomeer en ander ekostelsels onderwerp waaruit nuwe wetgewing en verskeie hofsake voortgespruit het.
William Mulholland

**William Mulholland** (* 11 September 1855 in Belfast, Ierland; † 22 Julie 1935 in Los Angeles, Verenigde State) was 'n selfgeleerde siviele ingenieur wat met die bou van Los Angeles se gesofistikeerde stelsel van waterleidings verbind word - 'n grootskaalse infrastruktuurprojek waarsonder die groei van dié stad tot een van die wêreld se grootste metropole ondenkbaar sou gewees het.

As hoofingenieur van die historiese voorganger van Los Angeles se huidige Departement van Waterwese en Kragvoorsiening het Mulholland die Los Angeles-akwaduk ontwerp, 'n waterleidingstelsel wat rivierwater uit die Owensvallei oor 'n afstand van 233 myl (375 km) na die San Fernando-vallei voer, en toesig oor die boubedrywighede gehou. Die akwaduk se bou en bedryf was van begin af omstrede en het die aanleiding tot die sogenaamde Kaliforniese Wateroorloë (*California Water Wars*) gegee.

William Holland se ingenieursloopbaan het in Maart 1928 skielik tot 'n einde gekom toe die St. Francis-dam gebreek het - net twaalf ure nadat hy saam met sy assistent 'n veiligheidsinspeksie uitgevoer het. In Los Angeles is bouwerke en paaie na hom vernoem soos die Mulholland-dam in die Hollywood Hills, Mulholland Drive, Mulholland Highway en Mullholland Middle School.

'n Gesaghebbende biografie is in 2000 deur Mulholland se kleindogter Catherine gepubliseer.

## Verwysings
Ierse Vrywilligersmonument

Die **Ierse Vrywilligersmonument** huldig die Iere wat tydens die Tweede Vryheidsoorlog aan Boerekant geveg het. Dit is op 1 November 1975 in Brixton, Johannesburg deur mev. Betsie Verwoerd onthul, maar dit het verval en is uiteindelik gesloop. Slegs vier pilare van die oorspronklike monument ontwerp deur Jan van Wyk kon gered word en is op 1 November 2002 in Orania heropgerig.

In September 1899 is op 'n vergadering van Iere in Johannesburg die Eerste Ierse Korps (ook bekend as die Wrekerskorps) van ongeveer 200 man onder kol. John Young Filmore Blake (ook bekend as Beau en Mielies), 'n Amerikaanse Ier, gevorm. 'n Tweede Ierse Korps van ongeveer 150 man onder kol. Arthur Lynch (1861–1934) is in Januarie 1900 gestig. Hierdie korpse het gou verval en enkele individue het by Boere-kommando's aangesluit. Blake en ander Iere het die guerrilla-oorlog tot vredesluiting voortgesit.

## Bibliografie 
* www.bronberger.co.za
* www.dievryburger.co.za
Hyundai Nu-enjin

Die Hyundai **Nu**-enjin is in 2011 in die Hyundai Elantra vrygestel om die vorige Hyundai Beta-enjin te vervang. Dit is ontwerp om die gaping tussen die nuwe 1.6L Hyundai Gamma-enjin en die 2.0L Hyundai Theta-enjin te oorbrug.

## Aanwendings 
2011–huidig Hyundai Elantra vyfde geslag2012–huidig Hyundai i302013–huidig Kia Forte LX2014–huidig Hyundai Mistra

## Nu MPi 2.0L 
'n Atkinsonsiklus-eksemplaar is in die 2016 Hyundai Elantra vrygestel wat 147 pk @ 6 200 opm en 132 lb-vt teen 4 500 opm lewer.

### Aanwendings 
* 2014–2015 Hyundai Elantra vyfde geslag
* 2012–huidig Kia Soul
* 2012–huidig Hyundai i40
* 2013–huidig Kia Forte
* 2014–huidig Kia Sportage
* 2014–huidig Hyundai Mistra
* 2014–huidig Kia Optima
* 2016–huidig Hyundai Elantra sesde geslag

## Sien ook 
* Lys van Hyundai-enjins

## Verwysings
Hyundai Mu-enjin

regs|320px
Die **Kia Mu-enjin** is 'n variant van die 2,7 Liter Hyundai Delta-enjin, met die hoofverskil die byvoeging van deurlopende veranderlike klepreëling (CVVT of *continuous variable valve timing*).

Die Mu-enjin lewer 185-194 pk @ 6&nbsp;000 opm en 'n wringkrag van 182 lb-vt @ 4&nbsp;000 tot 4&nbsp;500 opm. Die Mu-enjin is 'n 60-grade sessilinder en beskik oor 'n volle aluminiumblok en -koppe. Dit is 'n DBNA met 4 kleppe per silinder en multipoortbrandstofinspuiting.

## Aanwendings 
*2007-2010 Kia Optima
*2007-2010 Kia Rondo
*2006-2011 Hyundai Azera
*2007-2009 Hyundai Santa Fe

## Sien ook 
* Lys van Hyundai-enjins

## Verwysings
Hyundai ix20

Die **Hyundai ix20** is 'n mini MPV wat sedert 2010 deur die Suid-Koreaanse vervaardiger Hyundai in Tsjeggië vervaardig word. Die motortjie word op dieselfde platform as die Hyundai i20, Kia Venga en Kia Soul gebou. Die ix20 maak gebruik van Hyundai se nuwe "Fluidic Sculpture" ontwerptaal. 

Dit word tans slegs in Europa verkoop en vervang die Matrix.

## Enjins 
### Petrol
* 1.4 — 66 kW (89 pk)
* 1.6 — 92 kW (123 pk)

### Diesel 
* 1.4 CRDi — 66 kW (89 pk)
* 1.6 CRDi — 85 kW (114 pk)

## Verwysings
180 v.C.

## Gebeure 
* Ptolemeüs VI Philometer, wat nog 'n kind van ongeveer 6 jaar is, volg met sy moeder Kleopatra I sy vader as regent op.
*Die Senaat laat opnuut 3 000 aanhou op vermoede van sameswering om mense te wil vergiftig.

## Sterftes 
*Sept/Okt -- Ptolemeüs V Epiphanes (*210)
## Verwysings
Krugerhof

duimnael|Die Krugerhof-huis, nou 'n museum.

**Krugerhof** is die huis in Waterval Onder waarin pres. Paul Kruger van 30 Junie tot 28 Augustus 1900 gewoon het.

In Mei 1900 moes Kruger Pretoria verlaat weens die oprukkende Britse magte tydens die Tweede Vryheidsoorlog. Kruger woon daarna 'n paar weke in 'n treinwa by Machadodorp. Dit was daar egter te koud vir die bejaarde president en daarom het hy op 30 Junie na Krugerhof in Waterval Onder verhuis. Staatssekretaris F.W. Reitz, regeringslede en amptenare het elke dag per trein van Machadodorp na Waterval Onder heen en weer gery.  Op 28 Augustus het Kruger die huis verlaat en in 'n treinwa op Nelspruit gaan woon totdat hy kort daarna via Lourenco Marques (Maputo) met die skip Gelderland na Europa vertrek het.

Krugerhof lyk nog baie soos in Kruger se jare. Dit huisves tans 'n klein museum ter ere van Kruger. Die gebou is in 1962 tot monument verklaar.

## Lees ook 
* Krugerhuis in Pretoria

## Bibliografie 
* Oberholster, J.J.: Die Historiese Monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972. 
* www.artefacts.co.za
262 v.C.

## Gebeure 
*L. Postumius Megellus en Q. Mamilius Vitulus word konsul en beleër Agrigentum.

## Sterftes 
*Zeno van Citium -(geraamde datum)

## Verwysings
153 v.C.

## Gebeure 
*Massinissa, die koning van Numidia maak misbruik van die feit dat Kartago nie 'n leër  mag hê nie. Hy beset die *Campi Magni* en die land van Thusca. Die Puniërs probeer hulle te verdedig by Oroscopa, maar word verslaan.

## Verwysings
Impendle

**Impendle** is 'n nedersetting in KwaZulu-Natal, Suid-Afrika. Die dorp is 48&nbsp;km wes van Pietermaritzburg en 37&nbsp;km noordoos van Bulwer.

## Sien ook 
* Lys van dorpe in Suid-Afrika

## Bronne 
* Eric Rosenthal. *Ensiklopedie van Suidelike Afrika*. 1967
* B.P.J. Erasmus. *Op Pad in Suid-Afrika*. 1995 

## Verwysings
Drosdyhek

duimnael|280px|Die Drosdyhek in Somersetstraat, Grahamstad.
duimnael|280px|Hoogstraat weswaarts met die Drosdyhek aan die bokant.

**Drostdy Arch** in Somersetstraat en aan die bopunt van Hoogstraat in Grahamstad is die hoofingang tot die kampus van Rhodes-universiteit.

Die hek met sy hangende lantern, die waghuisies en die mure weerskante is in 1835 deur kapt. C.J. Selwyn van die Royal Engineers ontwerp, maar eers in 1841–42 voltooi. Dit is die enigste oorblyfsel van die ou drosdy wat aanvanklik agter die hek gestaan het.  Later is die gebou en terrein gebruik as kaserne en paradeterrein en nog later as skool. Vanaf 1904 is die universiteit daar gevestig. In 1935 is die  drosdy gesloop  om plek te maar vir die universiteit se hoofgebou. Die waghuisies by die hek is nou winkeltjies wat plaaslike handwerk verkoop.

In die William Fehr-versameling is 'n tekening van die hek deur William M. Timlin.

Drostdy Arch is reeds in 1938 tot monument verklaar.

## Verwysings 
## Bronnelys 
* Oberholster, J.J.: Die Historiese Monumente van Suid-Afrika. Kaapstad:  Kultuurstigting Rembrandt van Rijn vir die Raad vir Nasionale Gedenkwaardighede, 1972.
Hopewell, KwaZulu-Natal

**Hopewell** is 'n dorp in KwaZulu-Natal, Suid-Afrika. Dit is 20 km suid van Pietermaritzburg en 10 km oos van Richmond geleë.

## Sien ook 
* Lys van dorpe in Suid-Afrika

## Verwysings
Ashburton, KwaZulu-Natal

**Ashburton** is 'n dorpie in KwaZulu-Natal, Suid-Afrika en lê weerskante van die N3 ongeveer 12&nbsp;km oos van Pietermaritzburg.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995.
Imbali

**Imbali** is 'n township ongeveer 15&nbsp;km van Pietermaritzburg in KwaZulu-Natal.

## Sien ook 
* Lys van dorpe in Suid-Afrika

## Verwysings
Merrivale, KwaZulu-Natal

**Merrivale** is 'n klein dorpie in die KwaZulu-Natal Middeland in Suid-Afrika.

## Sien ook 
* Lys van dorpe in Suid-Afrika

## Verwysings
Melqart

duimnael|Herakles-Melqart 5de eeu v.C.
**Melqart** (Fenisies: koning van die stad) was 'n belangrike godheid van Fenisië en Kartago.

In die 10de eeu v.C. vervang koning Hiram van Tirus die belangrikste gode El, Asherah, Baäl ensomeer deur Melqart en sy eggenote Astarte om meer mag oor die religieuse lewe van sy stad te kry. Hy het dalk selfs die tempels van die ander gode verwoes. Tog bly die gode El en die drie Baäls ("Here"), Baäl Shamen, Baäl Malagê en Baäl Sephon 'n rol speel in die relgieuse lewe van die stad. Melqart word egter die god van die koning en sy hof, die nasionale godheid.

In die voorjaar word 'n uitgebreide ritueel gehou, die *egersis*. Al die buitelanders moet die stad verlaat en 'n beeld van die godheid word op 'n vlot geplaas en dit word ritueel verbrand terwyl dit see toe dryf. Dit verteenwoordig die wedergeboorte van die godheid in die lente en die suiwering deur vuur. Die koning en sy eggenote speel die rol van Melqart en Astarte in 'n vrugbaarheidsritueel, 'n goddelike huwelik. Die koning en die koningin is die brûe tussen die godewêreld en die mensewêreld.

Meqart word gesien as die voorouer van Tirus en die god wat aan die stad sy welvaart skenk. In die kolonies wat die stad stig word ook Melqart vereer. Die stad Kition het Melqart-Eshmún as die stigter-god van die stad en hier word nog in de vyfde eeu v.C. munte met 'n beeld van Melqart vervaardig.

Thasos, Malta, Utica, Lixus (in Marokko) Gadir (in Spanje) en Kartago ken ook die verering van Melqart en dit skep 'n element van verbintenis met die moederstad Tirus en sy koning. In Gadir word selfs die egersis-ritueel gevier. Die Grieke vereenselwig hom met Herakles.

## Verwysings
Pivaanspoort

**Pivaanspoort** is 'n dorpie in eDumbe Plaaslike Munisipaliteit in KwaZulu-Natal, Suid-Afrika.

## Sien ook 
* Lys van dorpe in Suid-Afrika

## Verwysings
Madadeni

**Madadeni** is 'n township in Amajuba-distriksmunisipaliteit in KwaZulu-Natal, Suid-Afrika. Dit is 16 km buite Newcastle geleë.

## Verwysings